The Man Who Shot Liberty Valance

***The Man Who Shot Liberty Valance*** (títol orichinal en anglés, en aragonés ***L'hombre que mató a Liberty Valance***, estrenada en Aragón con o suyo títol traduciu enta lo castellano como ***El hombre que mató a Liberty Valance***) ye una cinta de cine estausunidense de cine de western estrenada l'anyo 1962, dirichida por John Ford seguntes un guión adaptau por James Warner Bellah y Willis Goldbeck (basau en *The Man Who Shot Liberty Valance*, un relato curto de Dorothy M. Johnson publicau en 1953), con una banda sonora orichinal de Cyril J. Mockridge, una dirección de fotografía de William H. Clothier y una producción cinematografica de Willis Goldbeck ta la productora cinematografica *[[John Ford Productions]]*. Fan parte de l'elenco d'actors d'a cinta, entre d'atros, James Stewart, John Wayne, Vera Miles, Lee Marvin, Edmond O'Brien, Andy Devine, Ken Murray, John Carradine, Jeanette Nolan, John Qualen, Willis Bouchey, Carleton Young, Woody Strode, Denver Pyle, Strother Martin, Lee Van Cleef, Robert F. Simon, O. Z. Whitehead, Paul Birch, Joseph Hoover y Shug Fisher.

En primerías d'o sieglo XX, lo senador *Ransom "Ranse" Stoddard* y su muller *Hallie* plegan en Shinbone, un lugarón perdiu en l'ueste d'Estaus Unius, ta asistir a lo funeral de *Tom Doniphon*, un propietario d'un chicot rancho d'o lugar. Cuan un periodista li demana a lo senador o motivo d'a suya asistencia en ixe funeral, *Ranse* li explica una historia escaicida fa 25 anyos. En ixas envueltas, cuan *Ranse* no yera so que un choven avogau que plegaba en o territorio, fue obchecto d'un robo y de violencia fisica por parti de *Liberty Valance*, un bandiu que atemorizaba la redolada porque lo "sheriff" *Link Appleyard* no gosaba intervenir. *Ranse* decididió remanir en o lugar y conseguir levar a *Valance* dabant d'o chuez. *Tom Doniphon* l'heba trobau feriu y l'heba levau enta la casa d'a suya novia *Hallie* ta que lo curase, y li explica que *Valance* nomás puet estar venciu que por a fuerza. *Ranse* ubre una escuela ta adultos a on *Hallie*, entre d'atros vecins, aprende a leyer, y poquet a poquet ista prencipia a sentir atracción por él, a la vegada que *Tom* prencipia a distanciar-se en veyer-lo. Finalment, plegan as eleccions y *Ranse* se presenta, estando esleyiu en cuentas de *Valance*, qui lo menaza y lo reta a un duelo, amás d'asaltar o diario local y deixar bien feriu a lo propietario. Finalment, *Ranse* se decidió a pillar una pistola y luitar contra *Valance*.

*The Man Who Shot Liberty Valance* s'ambienta en bel lugar indeterminau de l'ueste d'Estaus Unius en dos momentos diferents, a finals d'o sieglo XIX y a prencipios d'o sieglo XX, y las suyas escenas se filmoron en Jamestown y Thousand Oaks (California), amás d'en os *[[Paramount Studios]]* en Los Angeles, tamién en California.

Se tracta d'una cinta que ha recibiu bels premios y nominacions, en destacando una nominación a los Premios Oscar (Millor Disenyo de Vestuario en Blanco y Negro) en a suya 35<sup>ena</sup> edición.

## Elenco

## Se veiga tamién
* Cine en 1962.
* Cintas de 1962.

## Referencias

## Vinclos externos
*  ''The Man Who Shot Liberty Valance'' en Internet Movie Database.
*  ''The Man Who Shot Liberty Valance'' en Rotten Tomatoes.
*  ''The Man Who Shot Liberty Valance'' en TCM Movie.
*  ''The Man Who Shot Liberty Valance'' en l**[[American Film Institute Catalog]]'' de l**American Film Institute''.